ming030890/wiki-yue-high-quality huggingface dataset:
羊屎蒿

羊屎蒿（粵拼：joeng4 si2 hou1；學名：Turpinia montana）係省沽油科山香圓屬嘅常綠喬木仔，喺中國華南到西南地區、中南半島、印尼蘇門答臘島同爪哇島都搵到。

樣
枝灰白綠，似圓柱。葉對生，羽狀複葉，綠，兩邊冇毛。花屬圓錐花序，多而疏鬆兼細粒，直徑大概3mm到，形狀介乎圓到橢圓之間。果屬蒴果，紫紅，樣似波子，直徑4～7mm，皮好薄。

用途
成樖嘢啲葉同果可以做藥。
羊氏

羊（粵拼：joeng4）係唐人姓氏，喺《百家姓》裏頭排第202位。
呢篇羊氏係同姓氏有關嘅楔位文章，重未寫完嘅。麻煩你幫手充實佢。
萬頃沙鎮

萬頃沙鎮（粵拼：maan6 king2 saa1 zan3）係中國廣東省廣州市南沙區轄下嘅一個鎮，喺南沙區南邊，佢既係廣州最南邊嘅鎮，又係廣州第16個廣東省級中心鎮。鎮名嚟自鎮入面嘅島萬頃沙。
落南洋

落南洋（粵拼：lok6 naam4 joeng4*2）係唐人因打工、做生意等落南洋定居嘅移民現象，作為熱潮係指清末到民國初嘅移民潮，同闖關東、走西口合為清朝三大人口遷徙。落南洋熱潮大概維持咗一個世紀，直到日本侵華前，大約有1300萬人過去南洋，以廣東、福建人最多，最多去泰國、印尼、大馬、星架坡、菲律賓。

南洋定義
南洋係晚清以來唐人對東南亞嘅稱呼，嗰時啲人習慣將中國做天下中心，按方位將同中國交往嘅外國地方籠統分為四個洋。東洋就係日本，西洋指歐美，北洋係渤海、黃海同朝鮮半島周邊，南洋就係今日東南亞嘅大馬、菲律賓、印尼，廣義上南洋重包括澳洲、紐西蘭呢啲地方。

史
同闖關東、走西口比，落南洋作為潮流開始得晏，但作為現象就出現得好早，可以追溯到漢朝。

晚清之前
西漢時，一條從華南到東南亞、南亞嘅「通夷海道」就出現，除咗有使節來往，亦都有民間商人喺呢條航線上走動。噉商船呢有時會因為風浪啊、事故啊要埋岸滯留，啲船員就住落當地，時間耐咗就喺當地繁衍生息，呢班人就係南洋最早嘅唐人居民。
另外有啲人係因為政治原因而出走唐山、落南洋避難。
唐末黃巢起義攻打廣州時，就有好多人要出走到印尼嘅蘇門答臘島避難。
康熙年間，為咗隔絕鄭成功呢啲海外反清勢力同內地聯繫，朝廷多次頒行「遷界令」，要將沿海居民全數內遷幾十里地，有啲人唔想內遷於是流離失所，就落南洋。
明清易代時，有啲遺民中嘅反清志士大規模南逃南洋，自居「明鄉人」。

晚清之後
喺中國，清朝時人口劇增，地就咁多，結果有好多農民無地耕；鴉片戰爭後，國門大開，西洋商品大量流入廣東等沿海地區，衝擊當地經濟，越來越多人失業。
喺南洋，呢時都做曬西方列強殖民地，鬼佬喺南洋開農莊、挖礦山、鋪路建築等要人力，為咗發展事業，鬼佬就睇啱咗中國有大把廉價勞工，於是就想爭取華工落南洋做勞工。
第二次鴉片戰爭後，朝廷承認華工出國合法，由於海禁放鬆，南洋大把就業機會，大棚人出埠搵食。除開打工，亦可以落南洋撈魚、經商。
不過當中有好多係「賣豬仔」過去，啲人話係招工，查實係拐賣、誘騙啲人去做咕喱。而清廷未重視過呢個問題，所以啲勞工畀人當豬仔運來運去，備受虐待，部船未埋岸有啲人就冇咗命。

影響
落南洋嘅移民卒之喺當地落地生根，令漢族成為東南亞一個重要種族，中華文化亦都流傳到嗰度，乃至大馬同星架坡成為中華文化圈嘅一部份。
唐人大多聚居，於是南洋有好多城市有唐人街，往往係一個城市中最繁華嘅地段。比如越南胡志明市嘅堤岸區通用粵語，號稱「小香港」，係當地最繁華嘅商業區；菲律賓嘅馬尼拉唐人街有60萬唐人，大多係福建人，閩南話係當地通用語。
唐人喺南洋帶來咗全新嘅飲食，比如大馬出名嘅肉骨茶就係福建唐人嘅發明，個名就來自閩南話；星架坡嘅海南雞飯就源自海南島。
落南洋亦都造就一批富商望族，比如菲律賓第一位女總統阿基諾夫人就係華裔，佢嘅許家喺當地係名門來嘅；香港影業大王邵逸夫嘅身家就係落南洋時起嘅，後來邵氏四兄弟開影業公司，後來公司困難，都係去南洋開市場來發達事業。
萱沼優聖

萱沼優聖（1993年8月6號—）係日本足球員，司職前鋒，效力富山勝利。
萬頃沙

萬頃沙（粵拼：maan6 king5 saa1）係中國廣東廣州一島，喺南沙區南邊，歸萬頃沙鎮管，四圍俾蕉門水道圍住。北靠橫瀝；南靠伶仃洋；西靠中山三角鎮；東靠龍穴島。
佢亦係廣州最南邊地方，其中百萬葵園、南沙濕地公園、十二涌、十四涌、十九涌、二十一涌、紅港村亦座落響呢個島入面。

名
個島係由東莞明倫堂喺大清開發嗰時改成噉嘅名。個名意思係「喺大海造成萬頃沙良田」噉解。

史
個島初期係個淺海灘涂，直到大清道光十八年（1838年），東莞明倫堂喺呢度搞圍垦而開發。後嚟一直都係農田地區，2005年因南沙區成立而成為南沙開發區地域最大嘅鎮。
落仔藥

落仔藥係指用藥嚟落仔，而家多數會用到甲氨喋呤（Methotrexate）同埋美服培酮（Mifepristone）。呢啲藥會令子宮收縮，個胎自然就陀唔住。
落合弘

落合弘（1946年2月28號—）係日本足球員，司職後衞，曾經喺1974～1980年間爲日本足球代表隊出場63次，入咗9球。
砝碼

砝碼係一件質量好準嘅物質，喺買賣交易或者科學研究嘅時候用來表示一個質量，從而比較幾樣嘢嘅質量嘅工具。由於要保持質量不變，砝碼一定要係一件唔容易產生化學作用同埋唔容易整爛嘅嘢，所以多數砝碼都係用金屬造。
砝碼嘅重量多數以克或者千克為單位，質量多數係齊頭數，例如10克、100克。
研究問題

研究問題（英文：research question）係一份研究想解答嘅問題。啲人做親咩研究，都要搞清楚自己條研究問題係乜先。
研究生

研究生係指攞到學士學位後繼續喺大學深造嘅學生，可以係讀碩士或者博士學位。
研討會論文集

研討會論文集（英文：conference proceedings），又叫會議論文集，係將學術研討會入面發表嘅論文刊登嗮出來嘅一種學術性刊物，技術上係一種場刊；但係如果係定期舉辦嘅學術研討會，研討會論文集就會變成定期出版，咁嘅情況佢亦都可以算係一種期刊，可能有 ISSN，如果係大型研討會，甚至可能成書，可能會有 ISBN。
好似學術期刊咁，研討會收錄嘅論文通常都會經過同儕互評，亦都會被人引用；喺某啲學術領域，喺研討會論文集發表嘅論文可以等如喺期刊發表一樣。
研討會論文集收錄嘅通常都係比較長嘅論文；短嘅論文就算登，都通常會當二等論文處理，例如唔會畀 DOI。研究海報就通常唔登，或者淨係登摘要。
砧板

砧板（粵拼：zam1 baan2）係用刀切割各種生熟嘢食時用到嘅輔助用品，多數喺廚房用到。古時砧板多數用木做，近年就興用埋膠、竹及鋼化玻璃做。
研究開發

研究開發（粵拼：jin4 gau3 hoi1 faat3；英文：research and development）—通常就噉簡稱研發（R&D / R+D）—係一類嘅活動，由若干個組織（企業或者政府都得）為咗長遠提高產品或者服務嘅質素而做嘅－可以係開發新嘅產品服務，或者改良現有嘅產品服務，喺研發途中呢啲組織會投放資源作出創新。

基礎
睇埋：創新、競爭優勢、投資同創新管理
舉個簡單例子：想像家陣有間大企業，佢哋生產芝士同相關食品；佢哋市場佔有率有咁上下高，不過間企業嘅管理層好有野心，想自己嘅產品有日能夠霸嗮成個市場，於是就揼資本（投資）做研發；佢哋請研究助理等嘅人員（要用錢）返嚟試整新食譜；途中佢哋經歷好多次失敗，例如試咗整件新食品出嚟，但發覺件嘢唔好食（買材料都係要錢嘅）；如果順利，研發一輪後佢哋就會開發出一拃新產品，呢拃產品能夠更有效率噉滿足消費者嘅慾望（創新）－可能啲新產品好食過舊嗰啲，又或者味道不變但生產用嘅成本低咗，所以可以用更平嘅價錢賣。最後間企業就更加能夠打低佢哋嘅競爭對手。
事實表明，研發對企業爭取競爭優勢嚟講不可或缺，一間廿一世紀初嘅企業實要係噉創新，先可以維持自己嘅競爭力。因為噉，「研發要點打理」等嘅課題吸引咗唔少管理學同經濟學等領域嘅學者研究。

主要步驟
睇埋：工程設計、產品設計同概念證明
可以睇吓工程學設計。
研討會

研討會（英文：conference）係指若干位專家聚埋一齊，討論有關佢哋個研究課題嘅新資訊。
西華

西華係中國河南周口一個縣，總面積1208平方公里，人口90萬。
西華路

西華路 (廣州)：喺中國廣東省廣州市，入面有兩條西華路。
容桂西華路：喺中國廣東省佛山市順德區。
西華路 (昆明)：喺中國雲南省昆明市，分別喺西山區同埋安寧市入面。
西華路 (香港)：喺香港元朗區。
西脇良平

西脇良平（1979年8月1號—）係日本足球員，司職前鋒，效力過市原JEF聯，及山形山神。
西臼杵郡

西臼杵郡（日文：西臼杵郡／にしうすきぐん Nishiusuki gun */?）係日本宮崎縣嘅一個郡。
西苑站

西苑站 (北京)：北京地鐵4號綫同16號綫嘅轉車站。
西苑站 (昆明)：昆明地鐵3號綫嘅車站。
西興部村

西興部村（日文：西興部村／にしおこっぺむら Nishi-Okoppe-mura）係日本北海道鄂荷次克綜合振興局紋別郡嘅一條村。西興部村喺2023年3月31號人口有1,020人，總面積有308.08平方公里（118.95平方英里）。
西芹

西芹，又叫旱芹，菜一種，草一種。生物而言，歸傘形科芹屬，拉丁學名Apium graveolens。佢嘅葉柄可以當菜咁食，中餐同西餐都會用到。
英文叫celery。
西菁街網球場

西菁街網球場，香港運動場之一，專門玩網球，喺元朗西菁街六號，英文叫Sai Ching Street Tennis Courts。行政上歸元朗區。設施有網球場。
西華路 (廣州)

西華路 (廣州荔灣)：荔灣區入面嘅西華路，以前啀過「宜民市」呢個名嘅。
西華路 (廣州番禺)：番禺區入面嘅西華路，喺南浦島入面，條路嘅最北邊可以望到南環高速公路。
華富（一）邨

華富（一）邨係香港嘅一條公共屋邨，華富邨一部份，喺香港島瀑布灣，一共有12座樓，1967年入伙。
華山

華山（注意華讀話，粵拼：waa6 saan1；按古字寫法係崋山）係中國名山，係五嶽中嘅西嶽（sai1 ngok6），位於陝西渭南華陰。佢喺西安市區以東約120公里處，佢位置所在嘅華陰喺西安同鄭州嘅中間。有高速公路整備完好，所以從西安出發約個半鐘車程就到。
華山第個名嗌太華山（華亦係讀話，taai3 waa6 saan1）。座山山勢險峻，有「自古華山一條路」嘅稱號。作爲五嶽之一，華山帶有信仰上嘅重大歷史意義；但係至今未能畀UNESCO登錄爲世界遺產，而華山自1992年起亦一直努力申報緊。

概況
呢座山嘅最高峰有2154.9米高，好似一把利劍直接插去天入面噉。佢係座斷層山。因為呢座山嘅北邊係渭河平原，相對高差令座山望落又高又牙煙噉，而且座山唔易爬。華山有名嘅山峰有蓮花峰、落雁峰、朝陽峰、玉女峰、五雲峰。
華寧路站

華寧路站係上海地鐵5號綫一個地鐵站，喺閔行區。個站	2003年11月25號啟用。
華就路

華就路（粵拼：waa4 zau6 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺華訊街嗰邊開始，一直向東去到花城廣場入面。

概要
全長760米，闊10米，雙向2車道。其中馬路最東邊嗰橛去唔到珠江西路嗰頭。

珠江新城一帶嘅路名，4個成語就可以搞清楚喇。
廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺明成利就嘅成語入面，其中就包括咗下面加粗咗嘅字嘅其中一條馬路：
明成利就：華明路、華成路、華利路、華就路
華川

華川（韓文：화천군／華川郡 Hwacheon gun */?）係大韓民國江原特別自治道嘅一個郡。
華富（二）邨

華富（二）邨係香港嘅一條公共屋邨，華富邨一部份，喺香港島瀑布灣華昌街2－11號，一共有6座樓，1970年入伙。
維多利亞地

維多利亞地（英文：Victoria Land）係南極洲一個區，喺羅斯海東面、韋克斯地西面。呢笪地方由英國探險家羅斯發現，用英國維多利亞女皇做地名。
維多利亞公園

維多利亞公園 （英文：Victoria Park），簡稱維園，係喺香港嘅一座大公園，位於香港島銅鑼灣嘅高士威道。公園總共佔地有大約19公頃，有6個足球場，係全香港人流最多嘅公園之一。個公園屬於灣仔區，過咗馬路就係皇仁書院、海軍球場同埋香港中央圖書館（原本係摩頓臺球場）。維園每逢過年都會擺花市，六四週年會開紀念會，而大遊行示威亦好興喺維園出發。維多利亞公園安放咗維多利亞女王銅像，所以有呢個名。
公園嘅設施有公園、硬地球場、草地滾球場、網球場、籃球場、緩跑徑、健身徑、露天劇場、模型船池，同埋七人足球場。呢個公園係全日開放。
傳聞，嚮公園裏面發表個人觀點政論嘅街坊，就係“維園阿伯”或者“維園阿哥”。呢單嘢係由香港電台嘅城市論壇講起，而公園對政治嘅重要性同英國嘅特拉法加廣場有得揮。
維多利亞-加斯提伊茲

維多利亞-加斯提伊茲（西班牙文：Vitoria-Gasteiz）係西班牙巴斯克自治區首府兼第二大城，人口24萬，1181年開埠。
維多利亞公園游泳池

維多利亞公園游泳池（英文：Victoria Park Swimming Pool，簡稱維園游泳池），係香港一個公眾游泳池，喺香港島東區銅鑼灣興發街維多利亞公園，由康樂及文化事務署管理。舊游泳池1957年啟用，2013年9月16號由新游泳池取代。維多利亞游泳池係香港首座公共游泳池，新舊場館游泳池都係香港水深最深、提供最多座席嘅游泳池場館。
維多利亞壹號

《維多利亞壹號》（英文片名：Dream Home）係852電影公司首套港產片，2010年5月首影，由彭浩翔導演，陳子聰、何超儀、梁啟緣監製，由何超儀、陳奕迅主演，鮑起靜、曾國祥、葉璇、周俊偉、麥浚龍、徐少強、盧海鵬、單立文、駱應鈞參演。
《維多利亞壹號》備受國際關注，入圍多個歐美電影節，分別成為意大利烏甸尼斯遠東電影節嘅開幕影片、荷蘭阿姆斯特丹CinemAsia電影節嘅開幕影片，更入圍美國Tribeca電影節、悉尼國際電影節等。

簡介
女主角（鄭麗嫦）細個嗰時住好窄嘅唐樓，好想快啲大個，之後賺錢，買屋畀屋企人住。點知自己間舊樓俾發展商拆咗，起豪宅 - 維多利亞壹號。鄭麗嫦希望買返間，所以佢搏命打工，做埋兼職，甚至偷公司資料賣畀人，好辛苦先賺到首期，落訂，點知2007年，香港樓市急升，對方業主撻佢訂兼封盤。鄭麗嫦從此知道，努力賺錢都唔可以上到車。鄭麗嫦把心一橫，報仇連環殺人。
維多利亞公園戶外草地滾球場

維多利亞公園戶外草地滾球場，香港公園之一，遊樂場之一，喺銅鑼灣興發街一號，維多利亞公園北邊，近維園道，英文叫Victoria Park Outdoor Bowling Green。行政上歸灣仔區。設施有草地滾球場。場開朝七晚十一，歸康樂及文化事務署管。
西川潤之

西川潤之（1907年6月29號—？）係大日本帝國足球員，司職守門員，曾經喺1927年爲日本足球代表隊出場2次，重參加過1927年遠東運動會。
西川貴教

西川貴教（粵拼：sai1 cyun1 gwai3 gaau3，1970年9月19號—）係日本嘅一個男配音員。

配音作品一覽
呢個表唔完整，歡迎加料。
西川宏美

西川宏美，係日本嘅一個女藝人同埋配音員。
西川幾雄

西川幾雄 ，係日本嘅一個男配音員。

配音作品一覽
呢個表唔完整，歡迎加料。
西川慎也

西川慎也（1974年6月12號—）係日本足球員，司職前鋒，效力過橫濱水手。
西川葉月

西川葉月 ，係日本嘅一個女藝人同埋配音員。
西工區

西工區係中國河南洛陽一個市轄區，總面積55平方公里，人口39萬。
西川周吾

西川周吾（1977年5月27號—）係日本足球員，司職中場，效力過水戶蜀葵。
西川潤

西川潤（2002年2月21號—）係日本足球員，打中場位置，效力大阪櫻花。
西川舞

西川舞 ，係日本嘅一個女藝人同埋配音員。
秋相美

秋相美，係大韓民國嘅一個女藝人同埋演員。
秋秀賢

秋秀賢，係大韓民國嘅一個女藝人同埋演員。
秋篠宮

秋篠宮（日文：あきしののみやAkishino no miya）係日本現存嘅四大宮家之一，係因為文仁親王同川嶋紀子結婚而設。秋篠宮係咁多個宮家入面最新設立嗰個。
秋篠宮爾個名，靈感係嚟自奈良縣奈良市秋篠爾個地方（即依家嘅秋篠町）。
秋發西路

秋發西路（又譯成：昭發西路）係泰國布吉島上嘅一條公路。地圖上標號4022。從布吉鎮出向南行，全長9公里、響攀華轉盤同秋發東路、柏打路、韋色路交匯。
秋老虎

秋老虎係中國民間對一種天氣現象嘅叫法，原意係指若果立秋嗰日無雨落，之後嗰廿四日天氣都會好熱，而家引申意思可以指秋天嘅炎熱天氣。
喺華南地區，出現秋老虎嘅其中一個原因係受颱風外圍環流影響，有機會出現酷熱天氣，另一個原因係帶嚟清涼天氣嘅東北季候風比較弱。
秋發東路

秋發西路（又譯成：昭發東路）係泰國布吉島上嘅一條公路。地圖上標號4021。從布吉鎮出向南行，全長8公里、響攀華轉盤同秋發西路、柏打路、韋色路交匯。
秋素英

秋素英，係大韓民國嘅一個女藝人同埋歌手。
秋色

紅葉，植物嘅葉喺秋天變色嘅現象。
秋色_(陳慧嫻)，香港歌手陳慧嫻第六張粵語專輯，1988年10月21號由寶麗金發行。
《秋色》：陳慧嫻歌曲，收錄喺上述專輯入面。另外梁詠琪2021年喺專輯《Capitulo》亦有翻唱。
羌族

羌族（粵拼：goeng1 zuk6）係中國其中一個少數民族，主要住喺四川，人口30萬。
羌語支

羌語支係羌族嘅語言，屬藏緬語族。

文法
羌語支被指係有言據性。

地理分佈
羌語支語言主要分佈喺四川西部同雲南西北部。孫宏開 (2013)列出以下流域分佈嘅羌語。
嘉陵江上游地區：白馬語
岷江流域：羌語（含博羅子）
大渡河流域：貴瓊語、爾蘇語群
雅礱江流域：爾龔語、扎壩語、木雅語、納木依語
金沙江流域：史興語、普米語
美世界地鐵站

美世界地鐵站 （英文：Beauty World MRT Station，代號DT5）係星加坡地鐵濱海市區綫嘅其中一個車站，喺星加坡本島武吉知馬規劃區。
喺武吉知馬路上段，附近有義安理工學院，道義住宅區，美世界購物中心，等等。
羊萵苣

羊萵苣（學名：Valerianella locusta）係一種雙子葉一年生或者二年生植物，原產於歐洲、北非同西亞。

特徵
羊萵苣啲葉係近地嘅基生蓮座葉叢，匙羹噉形。羊萵苣好頂得順寒冷，當氣溫升嗰陣，會抽苔結子。
喺歐洲同亞洲，羊萵苣成日出現喺耕地同閒置地上面。

歷史
羊萵苣初時廣泛噉畀歐洲嘅農夫攞嚟餵飼啲動物，後來由路易十四嘅皇家園藝師 Jean-Baptiste de La Quintinie 推廣到全世界。
羊駝

羊駝（學名：Vicugna pacos，英文：Alpaca），又名駝羊，係偶蹄目駱駝科小羊駝屬動物，個樣有幾分似綿羊。

網絡文化
2009年，中國大陸曾有網民惡搞，以羊駝為原型虛構咗「草泥馬」呢個品種，其實係粗口諧音，千祈唔好搞錯。
稻香集團

稻香集團（港交所：573）係香港一個飲食集團，以做茶樓為主，喺1991年成立。創辦人係鍾偉平。
稻香最出名就係推出過「一蚊雞」優惠做招徠。另外稻香喺2007年正式上市。
穀倉

穀倉（Granary）係農倉嘅一種，專門用嚟放打咗穀嘅穀物，主要係保護住啲穀物避開畀老鼠同其他動物偷食。
穀倉塔

穀倉塔（英文：Grain elevator）係儲存穀物嘅大型農業建築物，有起重機或者傳送管設備，將穀物由地面送到建築物頂頭。
穀城

穀城係中國湖北襄陽一個縣，總面積2553平方公里，人口56萬。
稻葉友

稻葉友，係日本嘅一個男藝人同埋演員，代表作係幪面超人DRIVE入面女主角詩島霧子（內田理央扮演）嘅細佬詩島剛、幪面超人MACH（馬赫）。模特兒藤田妮可係佢老婆，佢哋喺2023年8月結婚。
稻谷搜索

稻谷搜索2011年最早推出專注於移動網頁搜索領域。2012年逐步開始建設音樂搜索等分類頻道。2015年9月份開啟WEB端搜索，同時音樂搜索、新聞搜索、百科搜索亦陸續開通WEB網頁。

網站發展
2011年1月，網站正式上線。2012年網站獲得投資。開設多個垂直搜索頻道。2011年—2016年網站經過四次較大嘅改版。

稻谷網頁搜索
稻谷網頁搜索揉合咗元搜索技術，可以搜索任何大陸法律允許嘅互聯網信息。

稻谷百科搜索
稻谷百科搜索融合多間百科搜索結果。觀看同學習會跳去來源網站相關嘅頁。

稻谷音樂搜索
稻谷音樂搜索只提供音樂搜索結果，播放音樂會跳去來源網站。

稻谷新聞搜索
稻谷新聞搜索只提供新聞搜索結果，收睇資訊會跳來源網站。去

相關軟件
稻谷搜索喺2015年推出流動應用程式。軟件要求Android 1.5或更高版本。軟件版本只支援簡體中文。
稽查員

稽查員（英文：fare inspector）係喺公共交通工具負責查飛嘅人。稽查員查到有人搭霸王車可以罰錢。
有啲地方嘅公共交通系統，車或者車站可以唔同程度自由出入，乘客搭車要自律畀錢，例如多倫多公車局嘅街車上車之後要自律拍卡，或者 Viva 巴士上車前要自律拍卡，又或者一啲鐵路系統冇入閘機，乘客要自律畀錢，呢類系統都會有稽查員突擊查飛。
豐城街道

豐城街道（粵拼：fung1 sing4 gaai1 dou6）係中國廣東韶關轄下一街道，喺新豐中間。亦係新豐嘅政治、文化同經濟嘅中心。
豐富站

豐富站喺台灣苗栗縣後龍鎮，係臺灣鐵路管理局（臺鐵）臺中線沿線嘅一座鐵路車站，2016年9月10號變咗位址，往北移大概 400 m，而家係高鐵苗栗站去苗栗市區嘅轉乘站。
豐島雅美

豐島雅美 ，係日本嘅一個女藝人同埋配音員。
豐太橫路

豐太橫路（粵拼：fung1 taai3 waang4 lou6）係中國廣東省廣州市嘅西北-東南走向馬路，喺白雲區太和。西北邊從廣從公路開始，一直去到東南邊嘅太和北路。

敘述
全長340m，闊28米，雙向4車道。
美人畫

美人畫，又或者叫靚女畫，係指東亞傳統當中以靚女做主角嘅畫。
美人計

美人計係三十六計入面嘅第31個計策，歸類入敗戰計，內容係送靚女去敵方，用美色迷惑敵方。
美人魚像

美人魚像（丹麥文：Den lille Havfrue）係丹麥首都哥本哈根一座地標性嘅雕刻作品，雕嘅係一隻坐喺石頭上面嘅美人魚，喺1913年雕好。呢隻美人魚係參考安徒生童話《人魚公主》雕出嚟。
美人蕉

美人蕉（粵拼：mei5 jan4 ziu1；學名：Canna）既係薑目下面嘅科，又係美人蕉科嘅唯一屬。屬下有11個品種。
植株嘅規律多數係水生草本植物，每年3～12月開花，花大兼好多色。

用途
植株可以做淨化環境植物。佢嘅根同梗都可以做藥；梗葉纖維可以整人造棉、蔴袋、繩；葉亦可以提取芳香油，殘渣可以整紙。

生態作用
佢吸收SO2、HCl等有害物質同CO2，抗性比較好。
美人魚

美人魚（粵拼：mei5 jan4 jyu4 | 英文：mermaid）係一種歐洲嘅傳說生物，喺現代奇幻作品裏面都有出現。

描述
内文：人魚公主
睇埋：海妖同人魚
美人魚嘅傳說廣泛噉流傳喺大中華地區、日本同埋歐洲（甚至乎古希臘啲傳說都提到佢哋），但係從來都冇人搵到啲真憑實據證明到佢哋嘅存在。
美人樹

美人樹（粵拼：mei5 jan4 syu6；學名：Ceiba speciosa），又嗌美麗木棉（mei5 lai6 muk6 min4），植物學界嗌美麗異木棉（mei5 lai6 ji6 muk6 min4），係木棉科吉貝屬一落葉喬木。原產南美洲巴西南邊同阿根廷。而家喺巴西南邊、阿根廷北邊、中國嘅廣東、廣西、福建、海南、雲南同四川、香港都搵到。

形態
呢樖嘢一般有10～15m高，佢嘅樹冠好似把遮噉，葉色係青翠色。而樹幹下邊就比較大，重生咗好多好似圓錐噉嘅刺出嚟。而樹仔嘅樹皮係濃綠色，佢嘅側枝就好似雷達噉放射性水平伸出去。呢樖嘢一般喺冬天先至開花，而花色一般係紫色。另外，佢嘅莖有刺。呢樖嘢重可以攞嚟畀人睇。

相
美人樹嘅花
喺巴西聖保羅地區入面嘅美人樹
美人樹嘅花喺結咗果嗰陣，好似啲豆莢嘅樣。
美人樹嘅樹幹啲刺
美人樹嘅莖
喺冇樹葉嗰陣嘅美人樹
開咗花嘅美人樹
細腰亞目

細腰亞目（Apocrita）係膜翅目下嘅一個亞目嘅昆蟲，包括咗蜜蜂。
細菌性陰道炎

細菌性陰道炎，又叫陰道細菌增生症，係種因為陰道有大量細菌滋生而引起發炎，病徵包括陰道分泌物多咗同埋有腥臭味。
細菌學

細菌學（粵拼：sai3 kwan2 hok6；英文：Bacteriology）係生物學一門，顧名思義專研究細菌。
細胞膜

細胞膜（粵拼：sai3 baau1 mok5*6），或者叫做原生質膜，係細胞結構入面分隔細胞同外邊嘅界面。普遍認為細胞膜係由磷脂質組織而成，上面重有各種膜蛋白同埋膜蛋白結合嘅糖類同糖脂。

功能
維持細胞結構完整，保護成個細胞。
選擇性咁吸收物質入細胞度。
識別外來物質。
細胞表面毛髮嘅著生位置。
細胞骨格

動物嘅細胞胞器。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨格 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
細胞骨格（粵拼：sai3 baau1 gwat1 gaak3，英文：Cytoskeleton）一般係指細胞內細胞質入面嘅由蛋白質整成嘅纖維網絡結構。
細胞體

細胞體（英文：cell body，或者 soma）係神經細胞嘅核心－細胞體係粒神經細胞嘅細胞核（nucleus）嘅所在，粒細胞生存必需要嘅蛋白質合成過程大部份都係喺細胞核嗰度發生嘅，所以細胞體對一粒神經細胞嚟講不可或缺。神經細胞嘅細胞核直徑多數都係喺 3 至 18 微米之間。
細胞體由一個好似網噉嘅結構性蛋白質－叫神經細系（neurofilament）－撐住。
細菌

細菌（粵拼：sai3 kwan2，Bacteria）係一種生物細胞。佢構成咗大範圍嘅原核微生物。通常細菌長幾微米，但有啲品種，可以長到去幾厘米。細菌乜形都有，例如係球形、棍形、螺旋形。細菌係地球上最早出現嘅生命形式之一，而且存在喺地球大部分嘅棲息地。細菌棲息喺泥土、水、酸性溫泉，放射性廢物同地殼深層生物圈度。細菌重同植物同動物有住共生同寄生嘅啦掕。研究細菌嘅學科嗌做細菌學，係微生物學嘅一個分支。
喺人類同大多數動物，腸入面嘅細菌數量最多，而皮膚上嘅細菌都好多。免疫系統嘅保護作用令到體內絕大多數嘅細菌都係冇害，甚至一啲腸道菌對人係有益嘅。但係，幾種細菌都係令人病性，而且有傳染性，包括霍亂、梅毒、炭疽、麻風同鼠疫。最常見嘅致命細菌性疾病係呼吸道感染。齋係結核病每年就搞到約莫200萬人死，其中大部分都係喺撒哈拉以南嘅非洲地區。抗生素畀人用嚟醫細菌感染，重用喺農業生產度，令到抗生素抗藥性成為一個日益嚴重嘅問題。喺工業上，細菌喺污水處理同漏油嘅分解、通過發酵生產芝士同酸奶、採礦業嘅金、鈀、銅同第啲金屬嘅回收、同埋抗生素同第啲化學品嘅製造度起到緊要嘅作用。

個名點嚟
「細菌」嘅英文「Bacteria」呢個詞係新拉丁文「bacterium」嘅複數形式，係希臘話βακτήριον（bakterion）嘅拉丁化串字，而βακτηρία（bakteria）嘅細寫字母，解做「棍」，因為第一個被發現嘅細菌係棍形嘅。

細菌學史
列文虎克，第一位微生物學家，亦係第一個用顯微鏡觀察細菌嘅人。
細菌最早係由荷蘭顯微鏡學家列文虎克（Antonie van Leeuwenhoek）喺1676年用自己設計嘅單透鏡顯微鏡而睇到。跟住，他通過一系列寄畀倫敦皇家學會嘅信發表咗自己嘅睇法。
Christian Gottfried Ehrenberg喺1828年引入咗「細菌」呢個詞。實際上，佢嘅細菌係包埋非孢子形成嘅桿狀細菌嘅屬，同芽孢桿菌（Bacillus）相反，芽孢桿菌係Ehrenberg喺1835年定義嘅由孢子形成嘅桿狀細菌嘅屬。
巴斯德（Louis Pasteur）喺1859年證明咗微生物嘅生長會導致發酵過程，而且呢種生長唔係自發產生嘅（通常同發酵有啦掕嘅依士同黴菌唔係細菌，而係真菌）。巴斯德同羅伯柯霍（Robert Koch）一齊係疾病細菌理論嘅早期倡導者。
醫學同微生物學嘅先驅羅伯柯霍（Robert Koch）研究咗霍亂、炭疽同肺結核。喺對結核病嘅研究度，羅拔哥終於證明咗細菌學理論，呢樣嘢令到佢喺1905年攞到諾貝爾獎。喺羅拔哥嘅假設度，佢規定咗測試生物體係咪係引起病嘅標準，而呢啲假設到到今日都重用緊。
費迪南戈恩（Ferdinand Cohn）畀人話係係細菌學嘅奠基人，佢由1870年開始研究細菌。戈恩係第一個根據細菌形態對細菌進行分類嘅人。
雖然喺19世紀已經知細菌係造成好多病嘅原因，但係就冇啲有效嘅抗菌方法。1910年，保羅埃亞里（Paul Ehrlich）通過選擇性噉染色梅毒螺旋體（引起梅毒嘅螺旋體）嘅染料變做選擇性殺死病原體嘅化合物，開發咗第一種抗生素。埃亞里因為佢喺免疫學方面嘅工作而攞到1908年諾貝爾獎。
細菌研究喺1977年向前邁出咗重要嘅一步，卡奧禾斯（Carl Woese）知道咗古細菌有可以喺細菌度分離出嚟嘅進化系。呢種新嘅系統發育分類學取決於16S核醣體RNA嘅測序，而且將原核生物分咗做兩個進化域，作為三域系統嘅一部分。

細菌內部
典型嘅革蘭氏陽性細菌細胞嘅結構。
細菌細胞畀細胞膜圍住，呢款細胞膜主要由磷脂整成。呢個膜負責圍住細胞入面嘅嘢，作用係保存營養、蛋白質同第啲喺細胞質入面嘅重要成分。同真核細胞唔同，細菌嘅細胞質通常冇乜結構係由膜包住嘅，例如真核細胞嘅核、粒線體、葉綠體同第啲細胞器 。但係，有啲細菌喺細胞質度有結合蛋白質嘅細胞器，呢啲細胞器將細菌代謝嘅各個方面區分開嚟，例如羧基體。另外，細菌有細胞骨架去控制蛋白質同核酸喺細胞內嘅定位，同控制細胞分裂嘅過程。
細胞質

動物細胞結構圖解。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨線粒體 ⑩液泡 ⑪細胞質 ⑫溶酶體 ⑬中心粒
細胞質係細胞裏頭嘅一種凝膠狀物質，包含有胞質溶膠同埋一啲細胞器。原生質係由水、鹽、有機分子同埋各種催化反應嘅酶所組成。細胞質喺細胞膜入面包圍住細胞核同埋細胞器。

元件
細胞質係由離子同埋可溶性高分子，例如酶、碳水化合物、唔同嘅鹽、蛋白質，以及大量嘅核糖核酸所組成。
細胞質可以係凝膠狀或者係液體，視乎當時細胞嘅活動而定。喺凝膠狀之下，細胞質會被命名為胞質凝膠，係一種固體質量。而如果係液體，就係胞質溶膠，一種流動嘅液體。一般嚟講，近住細胞外邊部份嘅係凝膠狀，而細胞入邊嘅係液體。
細胞質中入面有細胞器（例如：線粒體、葉綠體、溶酶體、過氧物酶體、核糖體）、液泡、細胞骨架同埋複雜嘅細胞膜結構（例如：內質網）。佢喺植物細胞之中亦都幫助進行消化。

唔同生物嘅差異
所有細胞都係有細胞質，之但係唔同生物，細胞質都可以好唔同。例如喺動物界，細胞質佔咗差唔多半個細胞嘅體積；但喺植物界，因為植物細胞入面有液泡，細胞質只係佔好少空間。

功能
細胞質最主要係負責維持細胞嘅形狀，鞏固細胞，並且提供懸浮俾細胞器。
佢亦都係一個化學物質儲存室，而呢啲化學物質牽涉到重要嘅代謝作用，例如醣酵解同埋蛋白質生物合成。
細胞週期

細胞週期（sai3 bau1 zau1 kei4，英文：cell cycle），係指細胞分裂嘅真核細胞可以由有絲分裂完咗之後生長，再到下一次分裂嘅過程。細胞週期嘅長短唔定，要睇細胞嘅種類同埋環境。細胞週期分咗做間期同埋有絲分裂，有絲分裂入面可以細分做「細胞核分裂」（nuclear division）同埋「細胞質分裂」（cytoplasm division），而「細胞核分裂」可以再細分做5個階段，分別係：前期（Prophase）、前中期（Prometaphase）、中期（Metaphase）、後期（Anaphase）同埋末期（Telophase）。
細胞遷移

細胞遷移係指細胞喺收到遷移嘅訊號，或者感受到某啲物質嘅濃度梯度變咗之後，而產生嘅移動。移動過程裏面，細胞不斷咁重複住向前面伸出突觸，然後拉住後面胞體。細胞骨架同佢嘅結合蛋白、細胞間質，都係呢個過程嘅物質基礎，另外重有好多種物質會對呢個過程進行精密嘅調節。
菲奧理洛·拉瓜迪亞

菲奧理洛·顏理哥·拉瓜迪亞（意大利文：Fiorello Enrico La Guardia；英文：Fiorello Henry LaGuardia；1882年12月11號—1947年9月20號）係意大利裔美國政治人物，曾先後當選紐約州第14選區眾議員、紐約州第20選區眾議員同紐約市市長。佢係羅斯福新政嘅重要支持者。
紐約兩大機場之一嘅拉瓜迪亞機場係以佢來命名嘅。
菲士蘭牛

菲士蘭牛（英文： Friesian cattle）又叫荷爾斯泰因牛（英文：Holstein cattle），係種原產自荷蘭菲士蘭同德國荷爾斯泰因嘅牛品種，亦係好常見嘅乳牛品種，特徵係有黑白斑紋。
菲奧多勒·烏沙哥夫

菲奧多勒·菲奧多羅域治·烏沙哥夫（俄文：Фёдор Фёдорович Ушако́в，1744年1月24號—1817年10月14號）係俄羅斯帝國喺18世紀最傑出嘅海軍司令。
喺1768年至1774年嘅俄土戰爭，烏沙哥夫指揮咗耶卡謝蓮娜大帝為自己而建造嘅戰艦，戰後，烏沙哥夫喺地中海負責保護俄國商船，免受英國私掠船嘅襲擊。喺克里米亞半島俾俄羅斯帝國吞併之後，烏沙哥夫親自監督建造塞凡堡海軍基地同赫爾松港口。
喺1787年至1792年嘅俄土戰爭中，烏沙哥夫喺費多尼斯、克赤、坦德拉周卡里阿克拉贏咗鄂圖曼海軍。喺呢尐戰役，烏沙哥夫成功噉示範咗佢嘅海軍戰術學說：響未進入戰鬥序列嘅情況之下同敵軍議和，集中火力攻擊敵軍嘅旗艦，優化分配炮擊嘅目標，追擊逃散嘅敵軍，俘虜敵軍所有戰艦。
1799年，烏沙哥夫晉陞為海軍上將，俾人派去支援蘇沃洛夫元帥喺意大利嘅戰事。烏沙哥夫從法軍手中攞番希臘七島共和國，又清除咗科孚島同成個伊奧尼亞群島嘅法軍同封鎖咗法軍喺意大利嘅基地（尤其是熱那亞同安哥納）。
俄羅斯東正教會將烏沙哥夫封為俄國海軍嘅主保聖人，又喺2005年封佢做俄羅斯戰略轟炸機嘅保護神。
菲士蘭文

菲士蘭文（Frysk），係荷蘭菲士蘭人用嘅語言，有超過48萬人用。
菲士蘭馬

菲士蘭馬（英文：Friesian horse）係種原產自荷蘭菲士蘭嘅馬品種，成身毛都係黑色，中世紀歐洲人會用佢哋做戰馬。
菲士蘭

菲士蘭係荷蘭北部一個省，首府列歐華特（Ljouwert）。
菲士蘭群島

菲士蘭群島（Frisian Islands），係歐洲西北部嘅北海嘅一個群島，沿住荷蘭、德國同丹麥嘅海岸，面積1,047平方公里。
車公誕

車公誕，減筆寫做車公𧩙或者車公旦，係慶祝車公，即係車大元帥嘅寶誕。寶誕響正月初二。另外又有車大元帥誕，減筆寫做車大元帥𧩙、車大元帥旦，響三月廿七。另外，農曆六月初六同八月十六，亦有人慶祝車公誕。

香港
雖然車公誕響正月初二，但因為正月初三啲人忌赤口，唔去拜年，所以改為拜車公。所以沙田車公廟到初三會特別旺。
車前科

車前科（學名：Plantaginaceae）係雙子葉植物綱唇形目嘅一個科。
車公廟路

車公廟路（Che Kung Miu Road）係香港嘅一條行車馬路，響新界沙田西南邊，由港鐵車公廟站大涌橋路嘅西面開始，去到顯徑邨，2.43公里長。條路個名嚟自沙田車公廟。
車公廟路遊樂場

車公廟路遊樂場（英文：Che Kung Miu Road Playground）係香港一公園同遊樂場，喺大圍田心車公廟路，喺屋苑雲疊花園側邊，行政上歸沙田區。設施有門球場、緩跑徑、健身徑。
車刻斯人

車刻斯人係發源自俄羅斯卡拉查伊－車刻斯嘅一個族群，估計全球約莫有400-800萬人，主要講卡巴爾達話。
呢篇車刻斯人係關於族群嘅楔位文章，仲未完成嘅。麻煩你幫手補充佢嘅內容。
車刻斯克

車刻斯克（粵拼：ce1 hak1 si1 hak6；俄文：Черкесск），係俄羅斯卡拉查伊－車刻斯首府，人口13萬。
車利喝

車利喝（英文：sherry hot）係一種酒水。
車剌潘治

其實呢個村之前係嗌「車拿」（英文：Sohra）嘅名（因為佢同英式英文單詞「Churra」差唔多音），不過佢嘅名後嚟逐漸發展成「車剌潘治」（英文：Cherrapunji）。而「車剌潘治」呢個名就俾導遊從印度其它地區入面解釋成「橙色嘅土地」噉解。

地理
呢個村喺印度嘅卡斯嶺南邊嘅平均海拔1,484米（4,869英尺）高嘅高原嗰度，隔籬冇幾遠就係海拔一落千丈嘅孟加拉平原地區，因為呢個地方比其它嘅山谷地區重高咗成600米到。由於佢長期受到森林開伐，成日落大雨就搞到水土流失，所以由於佢喺冬天嗰陣冇乜雨落，搞到成日都見到旱生嘅植物都出現喺呢個超濕嘅地區。另外，喺佢當地嘅生態系統都俾隨之而嚟嘅人口增長而加大咗好大嘅壓力（1960年嗰時呢度凈喺得7000人，到咗2000年嗰時人口已經多到超過100000人）。雖然話呢個村仔附近都係啲山谷嘅地區，但係嗰度重有超多當地嘅青BB同花唎簏嘅植物品種響度。尤其係史朗高原嗰邊好似升咗上去嘅荷斯迪地貌噉。

氣候
車剌潘治嘅入口歡迎標記。喺圖嘅上邊嚿牌度啲字嘅粵語翻譯係「地球最多雨落嘅地區係車剌潘治」。
如估車剌潘治市一講到氣候，噉認真係全球出嗮名喇。因為佢係熱帶季風氣候，冬天少雨落，夏天多雨落。由於佢成日都有埐季候風影響住嗮，所以呢個村嘅年平均降雨量至少到超過10000mm，起碼去到11777mm到，比臺灣最多雨落嘅火燒寮重要多成3000幾毫米。佢之所以咁多雨落，係因為佢喺喜馬拉雅山脈嘅迎風坡嗰邊，離孟加拉灣差唔多300km嗰度有個地勢比較低嘅沼澤響度，喺雨季嗰陣，由於河水漲得好快，搞到嗰個沼澤地變咗好似個湖泊噉。由於洪水都好暖吓，喺到車剌潘治之前，有西南氣流先吹到低窪嘅積水地嗰度，結果就搞咗好多水汽出嚟，所以車剌潘治嘅年平均降雨量會超過10000mm就係噉嚟。不過佢到咗每年嘅10月份之後，由於嗰時唔刮西南季候風，所以降雨量好快趣消失嗮。

所謂「最多雨落嘅地區」證明
喺健力士世界紀錄大全入面寫住嘅兩個世界紀錄都話咗係車剌潘治份：單月最多降雨量嘅地區（喺1860年7月到1860年8月份之間搞咗26,471mm嘅降雨量紀錄）同埋單月最多降雨量嘅地區（喺1861年7月份搞咗9300mm嘅降雨量紀錄）。如估講話世界最多雨落嘅另一個地方，就係美國夏威夷嘅懷阿瀝阿瀝嗰邊。
車剌潘治
氣候圖表
㋀㋁㋂㋃㋄㋅㋆㋇㋈㋉㋊㋋


氣溫方面
而平均氣溫方面，車剌潘治嘅一月份平均氣溫係11.5°C，而七月份嘅平均氣溫係20.1°C。全年嘅平均氣溫有17.3°C。

文化
喺1944年影嘅卡斯族當地嘅細路
喺車剌潘治當地嘅地區，最多人知嘅係當地嘅卡斯族文化，因為佢係一個母系嘅文化。當地嘅習俗係喺兩公婆結咗婚之後，心抱最後生嗰位女仔成日都去佢老婆間屋嗰度一齊住，噉老婆生出嚟嘅細路都係跟阿媽姓嘅。
而車剌潘治入面重有一個比較出名嘅文化就係樹橋。喺幾百年前，車剌潘治當地啲人都發展咗用樹根嚟整條大嘅橋出嚟。而呢啲橋起碼差唔多用咗10——15年時間嚟起，甚至啲橋都保留咗成百幾年嘅歷史。而當地最舊嘅一條樹橋都用咗超過500年嘅歷史咁耐。
車前子

車前子（粵拼：ce1 cin4 zi2；學名：Plantago asiatica），又嗌車前草、車輪菜子、豬耳朵棵子、五更草、田灌草、牛舌草子、車軲轆草子，俗稱路邊野菜，係唇形目車前科車前屬嘅草本植物。

樣
果似芝麻咁細粒。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
菓有清熱利尿功效。亦係種瀉藥。
過濾

過濾（粵拼：gwo3 leoi6）係將液體、氣體或者超臨界流體入面嘅固體顆粒用有選擇透過性嘅材質（例如濾紙）隔返出嚟嘅過程，係實驗室合成同化工生產入面嘅常見步驟。過濾之後得到嘅固體叫做濾渣。
如果係將液體入面嘅固體隔出來，噉過濾之後得到嘅液體叫做濾液。實驗室入面經常用到嘅過濾有常壓過濾同減壓過濾（又叫抽濾）兩種，前者係靠液體自身重力自然透過濾紙，後者係用泵將液體抽過濾紙。實驗室合成多數用減壓過濾，因為速度快而且濾渣可以抽得比較乾。根據實際需要，有時亦會將濾液保持喺一定溫度來過濾，分別叫做熱過濾同冷過濾。兩者各有其應用。例如前者可以避免降溫之後濾液入面嘅溶質結晶析出，後者可以避免唔穩定嘅化合物喺室溫條件下分解等等。
過渡金屬

過渡金屬，又叫過渡元素，係元素週期表d區嘅一系列金屬元素。呢個區域包括3到12一共十個族嘅元素，但唔包括f區內嘅過渡元素。

定義
對於「過渡金屬」，唔同科學家有唔同嘅定義。
根據國際純化學和應用化學聯合會，過渡金屬係一個有部分填滿嘅d軌道嘅元素，而渠可以整到一個有未填滿d軌道嘅陽離子出來。
有科學家直接將位於第3-12族嘅元素（d區）嘅所有元素當係過渡金屬，而f區元素叫做內過渡金屬。
弗蘭克·阿爾伯特·科頓同傑弗里·威爾金森兩位科學家擴展咗IUPAC嘅定義。因爲鈧同釔兩個元素喺金屬嘅狀態下有部分填滿嘅d軌道，所以兩人將渠列入過渡金屬入面。
鑒於定義1，有人唔當鋅等金屬係過渡金屬，因爲鋅嘅3d軌道已經填滿。

氧化態
過渡金屬一般有好多氧化態。例如錳嘅氧化態可以係由正七至正二，有+7（灰錳氧）、+4（二氧化錳）等化合物。

可以形成有顔色嘅化合物
過渡金屬嘅化合物通常有顔色。
硫酸銅係藍色。
六水合氯化鈷係粉紅色。
重鉻酸鉀係橙色。
高錳酸鉀（灰錳氧）係紫色。
硫酸亞鐵係藍綠色。

形成絡合物
因爲過渡金屬有未滿嘅d軌道，所以可以接受配體嘅電子，同渠形成絡合物。
過程

《過程》係臺灣歌手彭佳慧出嘅第一張精選集。喺1999年7月1號由BMG唱片發行。

簡介
呢張精選集有新歌都有舊歌。
軍事

軍事，或者叫軍務，係指同國或者政權嘅武裝力量相關嘅事務，譬如防衛（即係國防，近代各國嘅「軍部」大多叫「國防部」）又或者參加打仗。
軍事情報

軍事情報（英文：military intelligence）係軍事上嘅一環，指搜集同分析資訊，用得到嘅結果引導同支援軍事決策。
軍事出擊

軍事出擊（Military Attack）係一隻香港賽馬馬匹，2008年喺愛爾蘭出世，曾經喺2012-13馬季做咗香港馬王。來港前，練馬師係賀斯（John Hills，侯爾仕家族成員），來港後，先後由約翰摩亞、方嘉柏訓練，係羅傑承、梁芷珊兩公婆在港名下馬匹當中，成就最高嘅一匹。
2016年11月20號，軍事出擊角逐馬會盃，結果喺莫雷拉胯下跑入季軍，之但係，呢匹馬賽後被獸醫發現左前腿不良於行，直到12月13號宣布退役。
軍事學

軍事學（military science）係研究軍隊組織、軍人行為、打仗策略同軍事科技等軍事相關課題嘅領域。
軍中女郎

《軍中女郎》（La fille du régiment）又譯做聯隊之花，係多尼采蒂作曲嘅一部二幕法文喜歌劇，1840年2月11號喺巴黎首演，後嚟都喺意大利上演。呢部歌劇喺1929、1933、1953、1962年四次改編做電影。
軍事佔領

軍事佔領一般指通過軍事手段，強行佔領遞二國領土嘅行為，意味戰爭嘅爆發。軍事佔領嘅土地打完仗可以用和平方法攞返。亦有割讓畀人；亦有為訴求而佔領。
軍事外交

軍事外交，係指兩個或以上嘅國家喺軍事方面嘅外交活動，例如軍官出訪外國、軍艦喺外國展示、聯合軍演等等。
軍事同盟

軍事同盟 (英文：Military alliance)，又叫做軍事聯盟，係一個基於軍事合作嘅同盟，一般都係為咗保持國家安全。當其中一個國家畀人入侵嘅時候，同盟入面嘅其他國家就會一齊幫手打冧個敵人。呢啲同盟可以係公開，亦有時會係秘密，例如一戰開始之前嘅同盟國.
根據一份喺2002年收集嘅數據，由1815年到2003年之間，總共有538個軍事同盟，其中大部分都只係屬於防守式，所以淨係喺打仗嘅情況之下先會用到。自從二次大戰以嚟，軍事同盟變得更加防守型，跟返威懾理論。
軍事工程

軍事工程（英文：Military engineering），簡稱軍工，係工程學嘅一個分支，專門研究同軍事有關嘅工程，同民事嘅土木工程相對。
花房里枝

花房里枝，係日本嘅一個女藝人同埋配音員。
花旗銀行

花旗銀行（Citibank），舊稱萬國寶通銀行，係美國花旗集團屬下嘅一間零售銀行，總部喺紐約公園大道399號，喺好多國都有分行。佢嘅主要前身係1812年6月16號成立嘅「紐約城市銀行」（City Bank of New York），經過多年嘅發展、併購，已經變成美國以資產計第三大銀行，亦係一間喺全球差唔多五十個國家同埋地區設有分支機構嘅國際大銀行。
花拉科茜

花拉科茜（Farrah Fawcett，1947年2月2號—2009年6月25號）係美國演員，嚮美國電視劇神探俏嬌娃演過私家偵探外勤職員，以一頭攣嘅金頭髮同埋燦爛笑容最經典，成為1970年代嘅性感偶像。佢當年個髮型叫做花拉美髮。

生平
嚮美國德薩斯州科珀斯克里斯蒂出世。曾經讀過德克薩斯州大學奧斯汀分校，之後俾星探遊說進軍荷里活。
花旗

花旗係美國嘅國旗，由13條紅白相間嘅帶，左上角一個有50粒白色五角星仔嘅藍色長方形。50粒星仔代表美國50個州，而13條帶象徵美國最早時嗰13個殖民地。紅色表示勇氣，白色表示真理，藍色就表示正義。
呢面旗喺英文俗稱「星條旗」（Stars and Stripes），正式個名係「合眾國旗」（The Flag of the United States）。佢正式成為美國國旗之後修改過28次修改。最早嘅花旗只有13顆星，之後每有一個州加入美國就喺花旗加粒星，但係帶嘅數目就唔會變。根據1818年4月4號嘅《國旗法案》(Flag Act of 1818)，只可以喺7月4嘅國慶改國旗。1959年8月21號夏威夷成為美國嘅州之後，第二年國慶日，國旗上由49粒星改成50粒，嗰次到而家最後嘅修改。

「花旗」粵名由來
因為旗上有好多星星、多條條紋、紅藍白三隻色，望落花碌碌噉，所以叫花旗。而今「花旗」兩個字亦用來代指美國。比如花旗蔘、花旗銀行。
花旗集團

花旗集團（Citigroup）係美國第三大金融機構，1998年由花旗公司同旅行家集團合併組成，旗下主要業務包括花旗銀行。
花式溜冰

花式溜冰係冬季奧運會比賽項目，運動員會着住溜冰鞋響冰面做轉圈、跳起同其他高難度動作。
花形惠子

花形惠子，係日本嘅一個女藝人同埋配音員。
葉鎮輝

葉鎮輝（英文：Yip Chun Fai，1971年1月23號—），暱稱阿細，係前無綫電視劇集監製。
葉選寧

葉選寧（粵拼：jip6 syun2 ling4；閩南話：Ia̍p-suán-lîng；1938年9月—2016年7月10號）係中國大陸嘅政治同軍事人物，廣東梅州梅縣人，喺英屬香港出世。佢既係葉劍英嘅仔，又係被稱為「獨臂將軍」嘅解放軍少將。曾經做過全國政協第八屆全國委員會委員、第九屆全國委員會常委、解放軍總政治部聯絡部部長等職。
葉選寧喺2016年7月10號01:10（UTC+8）因病冇得醫，喺廣州嘅一間醫院入面死咗，終年78歲。
葉酸

葉酸，又叫維他命B9，係其中一隻維他命B，主要喺菜葉搵到，對大肚婆特別有益。
葉金城

葉金城，香港親中派藝術家，以畫老虎得到一啲人嘅關注，人稱「葉老虎」。
羅海星

羅海星（Lo Hoi-sing；1949年—2010年1月14號），原名羅海鮮，係香港生意人。佢係香港民主運動支持者，最出名係搞黃雀行動，協助營救中國六四事件異見人士出海外，行動失敗被補而坐監。佢係香港《新晚報》前總編輯羅孚嘅仔。

屋企
羅海星老頭（頭讀豆）係羅孚，係中國共產黨人士。一九四八年來香港《大公報》做事。
第二年，一九四九年，羅海星響香港出世。羅孚睇過香港仔海景，印像深刻，就以海鮮為名，同個仔改名叫羅海鮮，等人一聽個名就知香港仔。不過又見個仔成日畀同學笑，所以改名羅海星。
一九六五年，羅海星培僑中學畢業，返中國大陸讀書，響廣州外語學院升學，主修英文。一九六六年，文化大革命爆發，佢參加共青團同紅衛兵。但係咁，佢對中國共產黨有質疑。

事業
一九七零年，佢響外語學院畢業，分配到廣東省陶瓷進出口公司做嘢。一九七九年，佢同兒童文學作家周蜜蜜結婚。同年可以返香港同家人團聚，響香港有中共背景嘅《經濟導報》任職。
一九八二年，老頭羅孚係當時《新晚報》總編輯，中國當局指羅孚係間諜，誘佢去北京，畀中共軟禁十年。羅海星就轉工做新鴻基證券駐廣州代表。一九八六年，佢出任香港貿易發展局駐北京首席代表。
一九八九年初，佢辭職轉營中港生意。

黃雀行動
一九八九年六四運動後期，佢用自己大陸人脈，協助香港黃雀行動。佢首先協助馬波，《法制日報》記者，六四凌晨，佢目擊清場。馬波臨行前同羅海星講，重有兩人等救。蛇頭話畀佢知，呢兩人係陳子明同王軍濤。原來蛇頭係二五仔，出賣羅海星等人。同年十月十四號，羅海星響廣州酒店收風知道行動失敗。佢搏一響羅湖過關，回鄉證過唔到電腦被捕。呢次重有差唔多七十內地人被捕，包括陳子明。另外重有兩香港人，係「江湖人物」助手，負責用大飛接載，都畀人捉埋。而王軍濤走甩，用其他方法去美國。
羅海星被控窩藏反革命罪犯，判坐監五年。呢個係李鵬辦公室下令判佢五年，以當時情況，無判十年就算好。
一九九一年，當時英國首相馬卓安到中國，傾香港新機場個玫瑰園計劃。馬卓安要求放羅海星，同中方傾掂數。羅海星響馬卓安走咗無耐就放人。羅海星坐直通車返香港，副政治顧問柏聖文來到紅磡，送上首相賀咭。年底，佢去英國探親。英國當局見到佢入境紀錄，請佢去唐寧街首相府。傾完一輪，佢同馬卓安合照。因為呢張相，中共政府好嬲，收返佢回鄉證十幾年，直至二零零五年佢患血癌，經多方穿針引綫先至拎得返，入大陸醫病。

晚年
羅海星二零零五年患血癌，佢細佬捐過骨髓畀阿哥，做骨髓移植，但病情都係反覆，免疫力好弱。二零零九年十月中，佢染到豬流感，好過，但十一月尾又肺炎，入瑪麗醫院，重入埋深切治療部。佢之後一度好返啲，以為可以出院。之不過，第二年，二零一零年一月十一號星期一，天氣突然凍返，肺炎惡化，醫生話佢肺部組織嚴重受損。到十三號晚，佢半昏迷，到十四號凌晨不治。終年實齡六十一歲。。佢二月三號響世界殯儀館設靈，二月四號舉殯火化。
羅渣士

羅渣士通訊，加拿大通訊業巨頭之一。
羅渣士體育館：喺加拿大温哥華，冠名權由羅渣士通訊享有。
羅渣士中心：喺加拿大多倫多。
羅渣士州立大學（英文：Rogers State University）：喺美國奧克拉何馬州。
羅渣士中心

羅渣士中心（英文：Rogers Centre），普通話又有叫羅傑斯中心，原名天虹體育館（SkyDome），係加拿大安大略省多倫多嘅一間體育館，喺1989年6月3號開幕，位置喺藍鳥路（Blue Jays Way）1號。而家係美國職業棒球大聯盟嘅多倫多藍鳥同加拿大足球聯賽嘅多倫多淘金（英文：Toronto Argonauts）嘅主場。
2015年泛美運動會試過喺呢間體育館搞開幕式同閉幕式。

名
間體育館嘅名 ｢SkyDome｣ 係喺1987年由全國15萬個提議當中揀出來，揀淨四個名，最後抽籤決定，中文譯 ｢天虹體育館｣，2004年羅渣士通訊用2500萬買咗個館之後，唔理球迷反對，改咗個名做羅渣士中心。
羅清源

羅清源，香港親中派政治人物兼道教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
羅渣·泰勒

羅渣·米杜士·泰勒（英文：Roger Meddows Taylor；1949年7月26號—），係英國一位鼓手，英格蘭諾福郡人。佢身為皇后樂隊鼓手而同獨特歌喉出名。皇后樂隊嘅《Radio Ga Ga》，《A Kind of Magic》等正係出自佢嘅手筆。
佢同費迪墨格利、白賴仁梅一齊創立皇后樂隊，再之前大學時曾經同白賴仁梅一齊組成過微笑樂隊。喺1991年費迪墨格利死咗之後，皇后樂隊暫停咗一段時間，期間低音結他手John Deacon退休。而家佢同白賴仁梅繼續以皇后樂隊嘅名義，聯同歌手亞當藍伯活動。除咗打鼓之外，喺佢自己個人大碟佢會包辦埋鍵盤、結他、低音結他等。八十年代時佢另外組成十字樂隊，特別嘅係，佢無打鼓而轉咗負責唱同間奏結他。
製片公司

製片公司（production company）係指幫手生產電影等演藝作品嘅公司。
複利

複利，又叫複息，係依家銀行普遍採用嘅一種計利息嘅方法，無論借錢同儲錢都係噉計。通常利息係正數，於是借錢之後一次過要還嘅錢會隨著時間越嚟越多，儲錢都係差唔多；而銀行為咗賺錢，通常借錢嘅息係高過儲錢嘅息。喺複利呢種制度，利息係固定嘅，計息時連埋本金一齊計，總共嘅金額會以幾何級數增長，於是會越滾越大。

複利效應
複利係現代理財一個重要概念，由複利產生嘅財富增長，叫做「複利效應」或者「複息效應」，對財富可以帶來深遠嘅影響。假設投資每年嘅回報率係100%，本金10萬，如果按照普通利息計，每年回報只有10萬，10年都只有100萬，整體財富增長只係10倍，但係按照複利方法計，首年回報係10萬元，令個人整體財富變成20萬，第二年20萬會變成40萬，第三年40萬再變80萬元，10年累計增長會高達1024倍（2嘅10次方），亦即指10萬元嘅本金，最後會變成1.024億元。

同歐拉數e嘅關係
1683年，數學家雅各布·白努利喺計緊同複利有關嘅數嘅時候發現咗一個好有趣嘅現象：假設本金係一蚊，利息係每年一倍，如果年尾翻一次，就會得到總共兩蚊。但係，當翻得越嚟越密嘅時候，到底最後得到嘅錢會點樣增加？增加到幾多？
如果一年翻兩次，最後會得到  蚊；如果一年翻三次，最後會得到  蚊。噉如果係連續噉翻呢（即係翻無限次）？最後伯努尼得到嘅結果係大概  蚊。
依家知道，其實呢個有關複利嘅問題係求緊 ，根據定義亦即係歐拉數 。
複合匙

複合匙（composite key）喺數據庫上係指一種主匙嘅做法，指條匙由兩個或者以上嘅特性（行）組成。舉個例說明，想像家陣有間企業想整個數據庫，記住自己同啲客做過嘅交易，於是佢就整咗個噉嘅數據庫－個數據庫每一列都記住咗一串交易，會包含以下嘅重要數據：
Employee_id 指做嗰單交易嘅員工嘅號碼（記員工數據嗰張表條主匙）、
Client_id 指做嗰單交易嘅客嘅號碼（記住啲客嘅數據嗰張表條主匙）、
Total_sales 指嗰位員工同嗰位客之間嘅交易總共賺咗幾多錢，以美元計。
即係例如員工號碼 107 嗰位員工同客戶號碼 400 嗰個客之間做咗嘅交易總共值 55,000 文美元咁多。喺呢個表當中，Employee_id 同 Client_id 一齊扮演咗主匙嘅角色－一位員工可能同時要應付多個客，所以齋靠 Employee_id 做唔到主匙，而一個客又可能會由幾位員工同時處理，所以齋靠 Client_id 都係做唔到主匙，不過 Employee_id 同 Client_id 一齊用就能夠做到每個個案都有佢嘅獨有數值。呢種用兩個或者以上嘅特性結合而成嘅主匙就係複合匙。
製衣廠

製衣廠係一種工廠，專門做種種衣物。佢同裁縫造衫唔同。裁縫會一人成件衫做晒，而廠會同時做好多一式一樣嘅衫，將唔同工序拆分畀唔同部門，工人只做特定項目，譬如裁衣還裁衣，車綫還車綫，開紐門還開紐門咁。以重覆熟習單一工序，加快出貨。
複共軛

喺數學入邊，一個複數嘅（複）共軛（英文：complex conjugate）係另一個複數，個實部同原本相同，虛部係相反數，用符號嚟講嘅話即係，假如 a、b 係實數，咁 a+bi 嘅複共軛就係 a-bi。
複合函數

複合函數（英文：function composition），係數學上對兩個函數嘅操作，粗略嚟講即係做咗第一個函數先，再做第二個函數。亦即係話，畀兩個函數同埋，整第三個函數出嚟，呢個符合。呢個複合函數通常寫做，英文會讀做「g circle f」、「g of f」、「g after f」、「f then g」等等。
製造界功能組別

製造界功能組別（英文：Manufacturing functional constituency），係立法局功能組別之一，屬於當時嘅新九組之一，選民包括所有報稱從事製造業的選民。呢個組別共有113,957名選民。
製造界功能組別喺1997年香港主權移交後廢除，之後呢個界別並冇任何相似嘅界別取代。
複分析

複分析（英文：complex analysis，舊時叫複變函數理論）係研究複變函數，特別係亞純函數同複變解析函數嘅數學理論，係數學分析嘅一個分支，但係亦都同幾何學好有關係。
研究入面常用嘅理論、公式同埋方法包括柯西積分定理、柯西積分公式、留數定理、Laurent級數展開等等。複分析嘅應用領域較為廣泛，喺其它數學分支同埋物理學入面都好有用，包括數論、應用數學、流體力學、熱力學同電動力學等等。
莊飛闖

莊飛闖（粵拼：zong1 fei1 cong2；閩南話：Tsng-pui-tshuàng；1969年12月—2018年4月14號）係中國大陸嘅差人兼中共黨員，廣東揭陽揭西人。1992年入伍做差人，曾經喺廣州市公安局特警支隊嘅五大隊做過中國共產黨支部書記同教導員，亦攞過1次個人二等功同2次三等功，及好多次個人嘉獎。亦喺2008年5月12號參加咗汶川地震嘅救災義務。
2018年4月14號丑時，佢因病喺廣州過身，終年49歲。而佢啲功績直到同年5月11號出殯嗰時先至對外公佈。
莊靜而

莊靜而（英文：Patricia Chong，1959年12月13號—）係香港女演員，1980年出道，做過無綫電視同亞洲電視藝員，出名作品有《IQ成熟時》、《香城浪子》、《天長地久》，1999年息影。
莊雅博

莊雅博爵士（Sir John Abbott，1821年3月12號—1893年10月30號）係第三任加拿大總理（任期由1891年到1892年），亦係頭一位喺加拿大出世嘅總理。
莊馬瑟

莊馬瑟（John C. Mather，1945年8月7號—）係美國天文學家，憑住發現宇宙微波背景輻射嘅黑體形式同各向異性，2006年做咗其中一位諾貝爾物理學獎得主。
莊馬田施利亞

莊馬田施利亞（英文：Johann Martin Schleyer，1831年7月18號—1912年8月16號）係德國男作家同詩人，係窩拉普克文嘅創始人。